
МИНИСТАРСТВО ИНФОРМИСАЊА
         И ТЕЛЕКОМУНИКАЦИЈА




ИЗВЕШТАЈ  О СПРОВЕДЕНОМ КОНКУРСУ ЗА СУФИНАНСИРАЊЕ ПРОJЕКАТА СТРУЧНЕ ЕДУКАЦИЈЕ, УНАПРЕЂЕЊА ПРОФЕСИОНАЛНИХ И ЕТИЧКИХ СТАНДАРДА И ИСТРАЖИВАЊА У ОБЛАСТИ ЈАВНОГ ИНФОРМИСАЊА У 2026. ГОДИНИ




                                                   










Септембар 2026. године



 Министарство информисања и телекомуникација је на основу члана 27. став 8. Закона о јавном информисању и медијима („Службени гласник РС”, брoj 92/23, 51/25) припремило извештај о спроведеном Конкурсу за суфинансирање проjеката стручне едукације, унапређења професионалних и етичких стандарда и истраживања у области јавног информисања у 2026. години.


1.  Основни подаци о Конкурсу
Министарство је на основу чл. 16. став 1. тачка 4) и 20. Закона о јавном информисању и медијима („Службени гласник Републике Србије”, брoj 92/23 и 51/25), Уредбе о правилима и условима за доделу помоћи мале вредности (de minimis помоћи) („Службени гласник Републике Србије”, број 17/25), Правилника о суфинансирању пројеката за остваривање јавног интереса у области јавног информисања („Службени гласник Републике Србије” брoj 6/24, 106/24 и 98/25) и Одлуке о расписивању конкурса за суфинансирање пројеката у области јавног информисања у 2026. години Број: 000068723 2026 13460 003 005 000 001 од 27. фебруара 2026. године расписало Конкурс за суфинансирање проjеката стручне едукације, унапређења професионалних и етичких стандарда и истраживања у области јавног информисања у 2026. години. Конкурс је био расписан у периоду од 1. марта 2026. године до 31. марта 2026. године, а јавни позиви су објављени на веб-сајту Министарства информисања и телекомуникација и на Јединственом информационом систему за спровођење и праћење суфинансирања пројеката у области јавног информисања (у даљем тексту: ЈИС).
     Учесници конкурса су могли поднети захтев за суфинансирање пројекта у износу који не прелази 80% оправданих трошкова вредности пројекта.

2. Намена Конкурса

Намена конкурса је пружања финансијске подршке пројектима који доприносе унапређивању медијског и новинарског професионализма и професионалних и етичких стандарда у области jавног информисања, који доприносе остваривању јавног интереса у области јавног информисања, дефинисаног чланом 15. Закона о јавном информисању и медијима. 


3. Критеријуми за оцену пројеката

      Критеријуми на основу којих су пројекти оцењивани су:

1) Мера у којој је предложена пројектна активност подобна да оствари јавни интерес у области јавног информисања, а посебно:
1. релевантност пројекта;
2. изводљивост пројекта;
3. праћење реализације пројекта;
4. капацитети предлагача пројекта;
5. буџет и оправданост трошкова.




3.1  Ближи критеријуми за оцену пројеката

Јавним позивом су дефинисани ближи критеријуми, односно приоритетне теме:                                                                             
· унапређењe етичких стандарда као основ легитимитета новинарске професије; 
· безбедност и заштитa новинара; 
· поштовањe приватности, достојанства, угледа и части личности и претпоставке невиности у медијима; 
· унапређењe капацитета новинара за креирање садржаја за различите врсте медија; 
· унапређењe капацитета медијских радника за примену нових техничко-технолошких достигнућа; 
· унапређењe капацитета новинара за коришћење база података и креирање садржаја заснованих на анализи података; 
· унапређење положаја локалних и регионалних медија; 
· дигитализација и дигитална трансформација медија; 
· развој компетенција за примену алата заснованих на вештачкој интелигенцији; 
· развој нових бизнис модела; 
· развој аналитичког новинарства; 
· унапређење капацитета медија за извештавање о друштвено осетљивим групама; 
· подизање стандарда и додела признања за највеће доприносе у новинарству и медијима.

Истраживања о: 
· заступљености грађана у медијском простору; 
· присутности говора мржње и сензационалистичког извештавања медија;
· утицају нових технологија на културу информисања грађана; 
· радноправном положају и социо-економском статусу новинара и медијских радника.

Учесници су, осим на приоритетне, могли да предложе суфинансирање пројекта и на друге теме које доприносе остваривању јавног интереса у области јавног информисања.


4. Финансијски аспекти конкурса

[bookmark: _Hlk120789603]За реализацију Конкурса за суфинансирање проjеката стручне едукације, унапређења професионалних и етичких стандарда и истраживања у области јавног информисања у 2026. години опредељено је 46.000.000,00 динара. Средства су планирана на економским класификацијама: 15.000.000,00 на 424 - са које су додељена привредним друштвима и предузетницима и 31.000.000,00 на 481 - са које су додељена организација цивилног друштва, синдикатима и верским организацијама. 




 Табела 1. Приказ опредељених средстава по економским класификацијама

	РБ
	Назив конкурса
	Економска класификација
	Износ средстава у РСД

	1.
	 Конкурс за суфинансирање проjеката стручне едукације, унапређења професионалних и етичких стандарда и истраживања у области јавног информисања у 2026. години
 
	424
	 15.000.000,00

	
	
	481
	  
31.000.000,00



	
	Укупно:
	
	 46.000.000,00




Учесници су за реализацију пројеката тражили укупно 117.592.577,00 динара, што је 2,55 пута више у односу на износ опредељених средстава за реализацију конкурса. 


Табела 2. Приказ тражених средстава у односу на 2024. годину

	РБ
	Назив конкурса
	Тражена средства у 2024. години
	Тражена средства у 2025. години
	Тражена средства у 2026. години

	1.
	Конкурс за суфинансирање проjеката стручне едукације, унапређења професионалних и етичких стандарда и истраживања у области јавног информисања у 2026. години
	
95.353.605,63
	105.929.369,00
	117.592.577,00



[bookmark: _Hlk120790364]
            Најмањи износ средстава који је могао бити одобрен за суфинансирање пројекта је 800.000,00 динара, а највећи 3.000.000,00 динара.


5. Пријављени пројекти

[bookmark: _Hlk120790527]На Конкурс за суфинансирање проjеката стручне едукације, унапређења професионалних и етичких стандарда и истраживања у области јавног информисања у 2026. години је путем ЈИС-а пристигло укупно 75 пријава. Проверу поднетих пријава извршила је стручна служба министарства. Провера се односила на испуњеност услова за учешће на конкурсу. Није било одбачених пројеката	


6. Именовање и улога стручне комисије

[bookmark: _Hlk120790604]За Конкурс за суфинансирање проjеката стручне едукације, унапређења професионалних и етичких стандарда и истраживања у области јавног информисања у 2026. години кандидати за чланове стручне комисије пријављивали су се путем ЈИС-а. Биографије кандидата за чланове комисије вредноване су путем ЈИС-а на основу бодовне листе за оцену биографија и кандидати су се на конкурс пријављивали са већ раније оствареним бројем бодова. На две ранг листе пријављених кандидата, на основу броја добијених бодова стигло је 11 пријава кандидата за чланове комисије. од којих су 4 пријаве новинарских и медијских удружења и 7 пријава теоретичара, аналитичара и практичара из области медија који су се самостално пријавили. Министар је на основу ранг листе Решењем о именовању чланова Комисије за Конкурс за суфинансирање проjеката стручне едукације, унапређења професионалних и етичких стандарда и истраживања у области јавног информисања у 2026. години број: 001491275 2026 13460 003 005 012 002 од 08. јуна 2026. године именовао петочлану комисију за оцену пројеката.
             Решење о именовању чланова комисија доступно је на веб сајту Министарства информисања и телекомуникација на адреси: https://mit.gov.rs/extfile/sr/22174/Resenjekomisije.pdf   и на ЈИС-у https://jis.mit.gov.rs/grant-owners/2b738bfc-587e-47ae-b0b9-91ccfd208cb3/grants/913d0965-6712-422f-af26-dd6c9c050999 .
Чланови комисија су потписали Пословник о раду, Изјаву о непостојању сукоба интереса и Уговор о делу, којим су се обавезали да размотре и оцене пројекте у складу са критеријумима утврђеним Законом о јавном информисању и медијима,  Правилником о суфинансирању пројеката за остваривање јавног интереса у области јавног информисања, наменом и критеријумима конкурса, датим у јавном позиву и смерницама за дефинисање и правдање трошкова пројеката. 
Пријаве пристигле на конкурс чланови комисије су оценили на порталу Јединственог информационог система у складу са прописаним критеријумима. 
Након оцене сваког појединачног пројекта од стране свих чланова комисије бодови су  аутоматски сабрани и формирана је ранг листа пројеката, на основу које је комисија на заједничком састанку у министарству предложила износ средстава за сваки подржани пројекат, у складу са опредељеним износом за реализацију конкурса, расподељеним по економским класификацијама 424 и 481. За пројекте који су добили мањи износ средстава од траженог, комисија је одредила врсту ревидирања активности и предложеног буџета. 
 

7. Подржани пројекти 
 
Одлуку о расподели средстава у виду решења, са образложењем, донео је министар, на основу предлога комисија. Од укупно разматраних 75 пројеката подржано је 28, средствима у износу од 46.000.000,00 динара.
Већина пројеката је подржана мањим од траженог износа, па су подносиоци били дужни да доставе Министарству ревидирану пријаву и ревидирани буџет пројекта.

	
Табела 4. Приказ броја пројеката пријављених на конкурс и износ додељених средстава

	РБ
	Назив конкурса
	Средства додељена на конкурсу
	Укупан број пројеката
	Број одбачених пројеката
	Број разматраних пројеката
	Број подржаних пројеката

	1.
	Конкурс за суфинансирање проjеката стручне едукације, унапређења професионалних и етичких стандарда и истраживања у области јавног информисања
	46.000.000,00
	75
	0
	75
	28



На веб сајту Министарства информисања и телекомуникација на адреси: https://mit.gov.rs/vest/sr/20880/konkurs-za-sufinansiranje-projekata-strucne-edukacije-unapredjenja-profesionalnih-i-etickih-standarda-i-istrazivanja-u-oblasti-javnog-informisanja-u-2026-godini.php и на ЈИС-у https://jis.mit.gov.rs/grant-owners/2b738bfc-587e-47ae-b0b9-91ccfd208cb3/grants/913d0965-6712-422f-af26-dd6c9c050999 , објављена су следећа документа: 
· ранг листа пројеката,
· записник о раду комисије,
· предлог комисије о расподели средстава и
· решење о расподели средстава.


8. Тематска разноврсност подржаних пројеката

Укупно је подржано 28 пројеката у оквиру Конкурса за суфинансирање пројеката стручне едукације, унапређења професионалних и етичких стандарда и истраживања у области јавног информисања у 2026. години, распоређених у 12 тематских области. Структура подржаних пројеката указује на релативно широк тематски обухват, при чему су највећу заступљеност имале теме усмерене на технолошку трансформацију медија, примену нових алата у производњи медијских садржаја и унапређење професионалних капацитета медијских радника.
Најзаступљеније су три тематске области, са по 5 подржаних пројеката – вештачка интелигенција, нови трендови и алати у креирању медијских садржаја и унапређење капацитета медија за извештавање о одређеној теми. Оваква структура показује да је значајан део подршке усмерен ка прилагођавању медијског сектора динамичним технолошким и професионалним променама. Посебно је значајна заступљеност теме вештачке интелигенције, која указује на препознавање потребе за едукацијом медијских професионалаца о могућностима, изазовима и одговорној примени нових технологија у новинарству и производњи медијских садржаја. Истовремено, подршка пројектима који се баве новим трендовима и алатима указује на потребу континуираног усавршавања медијских радника и прилагођавања савременим начинима креирања и дистрибуције садржаја.
Значајан сегмент конкурса односи се и на унапређење професионалних капацитета медија, што се огледа у пет подржаних пројеката усмерених на унапређење капацитета медија за извештавање о одређеној теми. Ова област указује на потребу за специјализованом стручном едукацијом и развојем знања и вештина неопходних за квалитетно, професионално и одговорно извештавање о сложеним темама од јавног интереса.
Из тематских области доделе признања за највеће доприносе у новинарству и медијима, афирмативних садржаја за младе, унапређења медијске писмености и унапређења положаја локалних и регионалних медија подржана су по 2 пројекта. Подршка пројектима у области медијске писмености указује на значај развијања критичког односа према медијским садржајима и јачања способности грађана да препознају и правилно тумаче информације у савременом медијском окружењу. Истовремено, подршка локалним и регионалним медијима указује на значај јачања њихових професионалних капацитета и стварања услова за квалитетније информисање локалних заједница.
Преостале тематске области заступљене су са по једним подржаним пројектом. То су безбедност и заштита новинара, развој нових бизнис модела, унапређење етичких стандарда, унапређење капацитета медија за извештавање о друштвено осетљивим групама и унапређење капацитета медијских радника за примену нових техничко-технолошких достигнућа. Иако су ове области мање бројчано заступљене, њихов значај је посебно изражен имајући у виду циљ конкурса. Оне обухватају питања безбедности новинара, професионалне и етичке одговорности, економске одрживости медија, инклузивног извештавања и развоја техничких компетенција медијских професионалаца.
Посматрано у целини, структура подржаних пројеката показује да је у оквиру конкурса у 2026. години посебан акценат стављен на стручну едукацију и прилагођавање медијских професионалаца новим технологијама и променама у медијском окружењу. Висока заступљеност тема као што су вештачка интелигенција, нови трендови и алати у креирању медијских садржаја и унапређење капацитета за специјализовано извештавање указује на потребу континуираног усавршавања знања и вештина медијских радника.
Истовремено, подршка пројектима који се односе на етичке стандарде, медијску писменост, безбедност новинара, извештавање о друштвено осетљивим групама и положај локалних и регионалних медија показује да развој медијског сектора није посматран искључиво кроз технолошки напредак, већ и кроз јачање професионалне одговорности, квалитета новинарства и услова за безбедан и одржив рад медија.
             
                  Табела 5. Приказ броја подржаних пројеката по темама

	Тема
	број

	Безбедност и заштита новинара
	1

	Вештачка интелигенција
	5

	 Додела признања за највеће доприносе у новинарству и медијима
	2

	Развој нових бизнис модела
	1

	[bookmark: _Hlk210813727]Нови трендови и алати у креирању медијских садржаја
	5

	Афирмативни садржаји за младе
	2

	[bookmark: _Hlk210813573]Унапређење етичких стандарда 
	1

	Унапређење капацитета медија за извештавање о друштвено осетљивим групама
	1

	Унапређење капацитета медија за извештавање о одређеној теми
	5

	Унапређење капацитета медијских радника за примену нових техничко-технолошких достигнућа
	1

	Унапређење медијске писмености
	2

	Унапређење положаја локалних и регионалних медија
	2

